CELEX: 32014D0448
Language: sk
Date: 2014-07-08 00:00:00
Title: 2014/448/EÚ: Vykonávacie rozhodnutie Komisie z  8. júla 2014 , ktorým sa mení vykonávacie rozhodnutie 2014/178/EÚ, pokiaľ ide o africký mor ošípaných v Lotyšsku [oznámené pod číslom C(2014) 4925]  Text s významom pre EHP

10.7.2014   
            
            
               SK
            
            
               Úradný vestník Európskej únie
            
            
               L 201/31
            
         VYKONÁVACIE ROZHODNUTIE KOMISIE
   z 8. júla 2014,
   ktorým sa mení vykonávacie rozhodnutie 2014/178/EÚ, pokiaľ ide o africký mor ošípaných v Lotyšsku
   
      
         [oznámené pod číslom C(2014) 4925]
      
   
   (Text s významom pre EHP)
   
      (2014/448/EÚ)
   
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 89/662/EHS z 11. decembra 1989 o veterinárnych kontrolách v obchode vnútri Spoločenstva s cieľom dobudovania vnútorného trhu (1), a najmä na jej článok 9 ods. 4,
   so zreteľom na smernicu Rady 90/425/EHS z 26. júna 1990 týkajúcu sa veterinárnych a zootechnických kontrol uplatňovaných v obchode vnútri Spoločenstva s určitými živými zvieratami a výrobkami s ohľadom na vytvorenie vnútorného trhu (2), a najmä na jej článok 10 ods. 4,
   so zreteľom na smernicu Rady 2002/99/ES zo 16. decembra 2002 ustanovujúcu pravidlá pre zdravie zvierat, ktorými sa riadi produkcia, spracovanie, distribúcia a uvádzanie produktov živočíšneho pôvodu určených na ľudskú spotrebu na trh (3), a najmä na jej článok 4 ods. 3,
   keďže:
   
               (1)
            
            
               V smernici Rady 2002/60/ES (4) sa stanovujú minimálne opatrenia, ktoré sa majú v rámci Únie uplatňovať na kontrolu afrického moru ošípaných vrátane opatrení, ktoré sa majú prijať v prípade výskytu ohniska afrického moru ošípaných, a najmä v prípadoch, keď u divo žijúcich ošípaných existuje podozrenie na africký mor ošípaných alebo je u nich potvrdený.
            
         
               (2)
            
            
               Vykonávacie rozhodnutie Komisie 2014/178/EÚ (5) bolo prijaté v reakcii na výskyt afrického moru ošípaných v niektorých členských štátoch. V prílohe k uvedenému rozhodnutiu sa vymedzujú a uvádzajú vyhradené oblasti diferencované podľa úrovne rizika vzhľadom na epidemiologickú situáciu. Stanovujú sa v ňom takisto pravidlá týkajúce sa zdravia zvierat, pokiaľ ide o premiestňovanie, odosielanie a označovanie ošípaných a určitých výrobkov z ošípaných pochádzajúcich z dotknutých členských štátov, aby sa zabránilo šíreniu tejto choroby do iných oblastí Únie.
            
         
               (3)
            
            
               Dňa 26. júna 2014 boli v Lotyšsku ohlásené prípady afrického moru ošípaných u divo žijúcich ošípaných, a to najmä u diviakov, lebo zo susedných tretích krajín, v ktorých sa uvedená choroba vyskytuje, bol zavlečený vírus afrického moru ošípaných. Takisto bolo ohlásené zavlečenie vírusu do dvoch malých poľnohospodárskych podnikov s nízkou biologickou bezpečnosťou v tej istej oblasti. Tieto ohniská spolu s prípadmi u diviakov, ktoré sa vyskytli v blízkosti vonkajších hraníc Únie, sa musia zohľadniť v rámci posúdenia rizika, ktoré predstavuje súčasná epidemiologická situácia. S cieľom stanoviť zameranie kontrolných opatrení a zabrániť šíreniu chorôb, ako aj s cieľom zabrániť akémukoľvek zbytočnému narušeniu obchodu v rámci Únie a vyhnúť sa neodôvodneným prekážkam obchodu s tretími krajinami by sa mal v spolupráci s dotknutým členským štátom a vzhľadom na riziko, ktoré táto choroba pre Úniu predstavuje, neodkladne zostaviť zoznam Únie s infikovanými oblasťami Lotyšska.
            
         
               (4)
            
            
               Je preto nevyhnutné zmeniť vykonávacie rozhodnutie 2014/178/EÚ tak, aby sa do častí I a II prílohy k nemu zahrnuli príslušné územia Lotyšska.
            
         
               (5)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Príloha k vykonávaciemu rozhodnutiu 2014/178/EÚ sa mení v súlade s prílohou k tomuto rozhodnutiu.
   Článok 2
   Toto rozhodnutie je určené členským štátom.
   
      V Bruseli 8. júla 2014
      
         
            Za Komisiu
         
         Tonio BORG
         
            člen Komisie
         
      
   
   
      (1)  Ú. v. ES L 395, 30.12.1989, s. 13.
   
      (2)  Ú. v. ES L 224, 18.8.1990, s. 29.
   
      (3)  Ú. v. ES L 18, 23.1.2003, s. 11.
   
      (4)  Smernica Rady 2002/60/ES z 27. júna 2002, ktorou sa ustanovujú osobitné opatrenia na kontrolu afrického moru ošípaných a ktorá mení a dopĺňa smernicu 92/119/EHS, pokiaľ ide o Teschenovu chorobu a africký mor ošípaných (Ú. v. ES L 192, 20.7.2002, s. 27).
   
      (5)  Vykonávacie rozhodnutie Komisie 2014/178/EÚ z 27. marca 2014 o opatreniach na kontrolu zdravia zvierat v súvislosti s africkým morom ošípaných v určitých členských štátoch (Ú. v. EÚ L 95, 29.3.2014, s. 47).
   
      PRÍLOHA
      Príloha k vykonávaciemu rozhodnutiu 2014/178/EÚ sa mení takto:
      
                  1.
               
               
                  V časti I sa pridáva tento bod:
                  „3.   Lotyšsko
                  
                  Tieto oblasti v Lotyšsku:
                  
                               
                           
                           
                              V okrese Rēzeknes obce Stoļerovas, Griškānu, Čornajas, Lūznavas, Maltas, Feimaņu, Silmalas a Ozolaines.
                           
                        
                               
                           
                           
                              V okrese Riebiņi obce Riebiņu, Rušonas a Silajāņu.
                           
                        
                               
                           
                           
                              V okrese Preiļi obce Pelēču, Preiļu a Aizkalnes.
                           
                        
                               
                           
                           
                              V okrese Ludza obce Cirmas, Pureņu, Ņukšu, Isnaudas, Pildas, Nirzas a Briģu.
                           
                        
                               
                           
                           
                              V okrese Zilupe obce Lauderu a Zaļesjes.
                           
                        
                               
                           
                           
                              V okrese Daugavpils obce Dubnas, Višķu, Ambeļu, Biķernieku, Naujenes, Salienas, Vecsalienas, Skrudalienas, Demenes, Laucesas, Tabores a Maļinovas.
                           
                        
                               
                           
                           
                              Celý okres Ciblas.“
                           
                        
            
                  2.
               
               
                  V časti II sa pridáva tento bod:
                  „3.   Lotyšsko
                  
                  Tieto oblasti v Lotyšsku:
                  
                               
                           
                           
                              V okrese Rēzeknes obce Pušas, Mākoņkalna a Kaunatas.
                           
                        
                               
                           
                           
                              Celý okres Dagdas.
                           
                        
                               
                           
                           
                              V okrese Aglonas obce Šķeltovas, Grāveru a Kastuļinas.
                           
                        
                               
                           
                           
                              Celý okres Krāslavas.
                           
                        
                               
                           
                           
                              V okrese Ludza obce Rundēnu a Istras.
                           
                        
                               
                           
                           
                              V okrese Zilupe obec Pasienas.“